**HIL RÅDET**

HIL rådets oppgave er å gi råd til styrene i de øvrige lagene i forhold som er krevende eller krever omtanke for laget, personer, grupper og lagets omdømme. Med unntak av varslingssaker der HIL Rådet har det avgjørende ord er råd gitt fra HIL Rådet kun veiledende, dog skal rådets anbefaling veie tungt ved avgjørelse i styre eller årsmøte.

1. **Oppgaver**

Rådet skal gi råd i saker som f.eks:

* Omdømmesaker
* Forvaltning av idrettslagets verdier
* Personalsaker
* Konflikter mellom lag, personer eller grupper
* Juridiske spørsmål knyttet til NIF´s lover og regler, eller tvil om tolkning av internt regelverk.

1. **Varslingssaker**  
   Rådet skal behandle varslingsaker iht varslingsrutine. E-post adresse for varsling om HIL sentralt eller råd for håndtering av varslingssaker er varsling@HIL.no og går først til leder av Allianseidrettslaget.
2. **Valg, Sammensetning og konstituering**Medlemmer velges av årsmøte i HIL Allianse og består av et medlem fra hver av organisasjonene, Friidrett, Orientering, Alliansen og Aldermannslauget. Rådet består av 4 medlemmer, to fra hvert kjønn og består av Leder, Referent og 2 medlemmer. Rådet konstituerer seg selv etter årsmøtet.  
     
   Valgordningen legges opp for å unngå at alle har samme periode for å oppnå best mulig kontinuitet. Til rådet kan kun velges medlemmer som oppfyller krav til medlemskap i sine respektive lag, og de må ikke ha styreverv i noen av lagene, eller være leder av en av komiteene.
3. **Saksbehandling**

Saker meldes inn på egen epost til Leder i Allianseidrettslaget. Styret i HIL Allianse avgjør om sak skal legges frem for Rådet. I tvilstilfeller skal sak sendes videre. Medlemmer skal alltid vurdere habilitet i saker som fremmes til rådet. Saker legges frem til sakseier muntlig, men ledsages av skriftlig anbefaling. Det skal legges vekt på rask og ubyråkratisk saksbehandling i rådet.

1. **Taushetsplikt**Medlem av rådet har taushetsplikt i alle saker som det får kjennskap dersom det motsatte ikke er uttrykkelig meddelt.